# data[].attributes.body
Motiver for digital selvskade

Unge udøver typisk digital selvskade for at fremkalde reaktioner fra jævnaldrende eller voksne. I et amerikansk studie rapporterer de unge blandt andet, at de bruger digital selvskade til at få andre til at bekymre sig om dem og få opmærksomhed fra kammerater eller voksne. Det ses også, at de søger efter en reaktion, hvilket blandt andet gøres ved at teste relationer eller andres syn på dem. Disse motiver er særligt udbredte blandt pigerne. Omvendt bruger flere drenge end piger digital selvskade til at lave sjov eller få afløb for vrede og starte konflikter. En anden undersøgelse viser, at digital selvskade hos mange bunder i et stort selvhad og lavt selvværd, mens andre bruger digital selvskade til at opnå popularitet og virke ”cool”.

Digital selvmobning, også kaldet auto-trolling

Når unge mobber sig selv online, foregår det typisk ved, at de opretter falske profiler på sociale medier, som de i det skjulte bruger til at dele ondskabsfulde og nedgørende kommentarer om sig selv. Indholdet omhandler ofte deres udseende eller fysiske form. Udefra ligner det, at de unge på deres private profiler bliver udsat for mobning og sårende angreb fra andre, men i virkeligheden er der tale om anonym selvmobning. Deres virkelige identiteter bliver således skjult under dække af en falsk konto, som både ses at foregive nogen de kender, en ven eller en fremmed.

# data[].attributes.attachment_link.description
I dag er der stort fokus på børn og unges digitale trivsel og sikkerhed. Der er indført mange tiltag for at forebygge og bekæmpe mobning på nettet, men den digitale selvskade, hvor unge bevidst udsætter sig selv for mobning eller dokumenterer fysisk selvskade online, er der fortsat mindre fokus på.

# data[].attributes.body
Self-baiting handler om at opsøge steder på nettet, hvor man kan opfordre eller opildne andre til at svine en til. Altså, at gøre sig selv til skydeskive for andres negative reaktioner og kommentarer. Self-baiting kan fx ses i den digitale trend RoastMe, som går ud på, at man lægger et billede af sig selv op på et internetforum (som regel på Reddit) med en lap papir, hvor der står “roast me”. Herefter ‘rister’ andre brugere dig ved at kommentere negativt på dit billede. For nogle er RoastMe en sjov leg, men for andre kan det være en måde at udøve digital selvskade og få sin værste selvkritik bekræftet.

kilde : Center for Digital Dannelse

# data[].attributes.body
En anden form for digital selvskade er auto-trolling. Auto-trolling består i at oprette en falsk profil med det formål at nedgøre sig selv på nettet. Altså, udgive sig for at være en anden og kommentere negativt på ens rigtige profil – fx ved at skrive nedladende bemærkninger til billeder, videoer eller opslag.

Det kan være svært at forstå, hvorfor man har lyst til at ‘trolle’ sig selv på den måde. For nogle unge kan det være et håb om, at andre vil komme dem til undsætning og tage dem i forsvar mod den “hemmelige” mobber. Men der er langt flere motivationer og bevæggrunde end det. Forskningen på området er under hastig udvikling, men fortsat begrænset. Foreningen Spiseforstyrrelser og Selvskade har udviklet et studie om auto-trolling blandt unge i Danmark. Studiet beskriver, hvordan unge udøver auto-trolling med henblik på at få reaktioner og positive kommentarer, samt vække bekymring hos andre.

Birgitte Gade, som er projektleder i videnscenteret hos Foreningen Spiseforstyrrelser og Selvskade fortæller, at forskningen umiddelbart peger på, at det ofte er unge i en sårbar eller udsat position, der autotroller sig selv. Det kan fx være unge, som har været udsat for mobning, udøver fysisk selvskade, har symptomer på en spiseforstyrrelse eller har risikoadfærd i forhold til kriminalitet eller stoffer.

Birgitte Gade fortæller, at det for nogle er “for sjov”, mens andre fx autotroller, fordi de ønsker en reaktion fra andre, ønsker omsorg, vil teste om de har nogle rigtige venner, selv vil tage kontrol over mobningen – eller ønsker at understrege over for andre, hvor dumme eller uduelige, de føler sig.

kilde:Center for Digital Dannelse

# data[].attributes.attachment_link.title
Digital selvskade - 11 gode råd til dig, der arbejder med børn og unge

# data[].attributes.attachment_link.description
Vi har 11 gode råd til dig, hvis du har opdaget eller har mistanke om, at et barn eller en ung deler ondskabsfuldt indhold om sig selv online fra anonyme eller falske profiler. Adfærden kaldes ofte digital selvskade, digital selvmobning eller auto-trolling.

# data[].attributes.headline
Rapport: Tusindvis af voksne danskere skader sig selv på nettet

# data[].attributes.subject
Rapport: Tusindvis af voksne danskere skader sig selv på nettet

# data[].attributes.attachment_link.title
Rapport: Tusindvis af voksne danskere skader sig selv på nettet

# data[].attributes.attachment_link.description
Mindst 80.000 mænd og kvinder over 18 år har mobbet sig selv eller delt selvskadende indhold på nettet det seneste år.